अर्कोतर्फ चिनियाँ सेनाका मेजर जनरल आई हुजेङको नेतृत्वमा आएको आठ सदस्यीय प्रतिनिधिमण्डलले मंसिर ४ देखि नेपालको चारदिने भ्रमण गरेको अवसरमा उपप्रधानमन्त्री तथा गृहमन्त्री वामदेव गौतमले दार्चुलास्थित कालापानी सीमाबारे भारतसँगको विवाद सुल्झाउनका लागि सहयोग गरिदिन चीनसरकारसँग आग्रह गरेका थिए । नेपाल, भारत र चीनको त्रिपक्षीय सीमाविन्दु रहेकोले त्यस सम्बन्धमा बोल्न चीनलाई अनुरोध गरिएको थियो । तर चिनियाँ पक्षबाट यसबारे ठोस जवाफ प्रकाशमा आएको पाइएन ।
